Després de la mort del terrorista Osama bin Laden l'1 de maig de 2011, va haver-hi un ressorgiment del vídeo de «Party in the O.S.A.». Les visites en el seu vídeo oficial en YouTube van pujar ràpidament i es va omplir de comentaris sobre la mort del terrorista, i el tema va ser adoptat immediatament com un himne de celebració de l'esdeveniment. L'esdeveniment va continuar en altres mitjans socials, com Facebook i Twitter i va figurar a les festes celebrades per milers de persones en Times Square, Wall Street i la Casa Blanca. No obstant això, Cyrus va afirmar haver estat en contra que el tema anés vinculat a la política després de la mort del terrorista. Sobre aquest tema va comentar: «No vull ajuntar la figura d'Osama Bin Laden amb la meva cançó, encara que la meva tia Dolly [Dolly Parton] diu que qualsevol publicitat és bona i en qualsevol circumstància. Políticament, no tinc cap comentari sobre això, no m'interessa donar-li les gràcies a Osama per fer del meu tema el número u de les llistes de popularitat».